Согласно член 48 од Законот за административни службеници („Службен весник на Република Македонија“ бр.27/14, 199/14, 48/15, 154/15, 5/16, 142/16 и 11/18 и „Службен весник на Република Северна Македонија“ бр. 275/19, 14/20, 215/21 и 99/22), како и Правилникот за формата и содржината на интерниот оглас, начинот на поднесување на пријавата за унапредување, начинот на спроведување на административната селекција и интервјуто, како и начинот на нивно бодирање и максималниот број на бодови од постапката на селекција, во зависност од категоријата на работно место за кое е објавен интерниот оглас („Службен весник на Република Македонија“ бр.11/15 и 35/18 и „Службен весник на Република Северна Македонија“ бр.303/20), Кабинетот на претседателот на Република Северна Македонија објавува:

**ИНТЕРЕН ОГЛАС БР 01/2022**

**За унапредување на административен службеник во Кабинетот на претседателот на Република Северна Македонија**

Кабинетот на претседателот на Република Северна Македонија објавува Интерен оглас за унапредување на 1 (еден) административен службеник на следново работно место:

1. **УПР 0101Б0401000 Раководител на одделение за односи и соработка со ЕУ и НАТО, Сектор за надворешна политика- 1 (еден) извршител**

Кандидатите кои аплицираат на интерниот оглас треба да ги исполнуваат следните услови:

 **Општи услови:**

 - да е државјанин на Република Македонија;

* активно да го користи македонскиот јазик;
* да е полнолетен;
* да има општа здравствена способност за работното место и
* со правосилна судска пресуда да не му е изречена казна на вршење професија, дејност или должност.

 **Посебни услови:**

* стручни квалификации за сите нивоа - ниво на квалификациите VI А според Македонската рамка на квалификации и најмалку 240 кредити стекнати според ЕКТС или завршен VII/1 степен;

 **- Правни науки, Политички науки или Наука за книжевноста**

* активно познавање на компјутерски програми за канцелариско работење,
* потврда за положен испит за административно управување,
* најмалку 4 години работно искуство во струката
* познавање на еден од трите најчесто користени јазици на Европската унија (англиски, француски, германски).

Распоред на работно време:

* Работни часови во неделата: 40 часа
* Работно време од понеделник до петок
* Влез: 07:30-08:30, излез 15:30-16:30 часот
* Паричен износ за основна нето плата 29.600 денари

На интерниот оглас може да се јави административен службеник вработен во Кабинетот на претседателот на Република Северна Македонија, кој ги исполнува општите и посебните услови за пополнување на работно место пропишани за соодветното ниво со Законот за административни службеници и Правилникот за систематизација на работните места во Кабинетот на претседателот на Република Северна Македонија, при ова административниот службеник треба да ги исполнува и следниве услови:

* да е оценет со оценка „А“ или „Б“ при последното оценување,
* да е на работно место на непосредно пониско ниво или да е на работно место во рамки на истата категорија во која е работното место за кое е објавен интерниот оглас,
* да поминал најмалку две години на исто ниво и
* да не му е изречена дисциплинска мерка во последната година пред објавувањето на интерниот оглас.

Заинтересираниот административен службеник, поднесува пополнета пријава и докази за податоците содржани во пријавата преку архивата на Кабинетот на претседателот на Република Северна Македонија до Одделението за управување со човечки ресурси и до службената електронска адреса на Одделението за управување со човечки ресурси, осносно на следната електронска пошта:n.simonovska@president.mk

Кандидатите кон пријавата покрај доказите за исполнување на општите и посебните услови, можат да ги приложат и следните докази:

 - потврди за успешно реализирани обуки

 - потврди за успешно реализирано менторство

Рокот за поднесување на пријавата со доказите трае 5 (пет) дена од денот на објавување на веб страната на Претседателот на Република Северна Македонија и веб страната на Агенција за администрација.

Во пријавата кандидатите се должни под материјална и кривична одговорност да потврдат дека податоците во пријавата се точни, а доставените докази верни на оригиналот.

**НАПОМЕНА:** Кандидатот кој ќе внесе лажни податоци во пријавата или се утврди дека внел лажни податоци, ќе биде дисквалификуван од натамошна постапка по овој оглас.

 **ГЕНЕРАЛЕН СЕКРЕТАР**

 **Миле Бошњаковски**